b'\n_START_ARTICLE_\nJohn Terry\n_START_SECTION_\nKariera\n_START_PARAGRAPH_\nPreden je Terry za\xc4\x8del igrati za Chelsea je igral v nedeljski ligi za Senrab FC, skupaj z nekaterimi drugimi znanimi angle\xc5\xa1kimi nogometa\xc5\xa1i (Bobby Zamora, Paul Konchesky, Ledley King, ...)\n_START_SECTION_\nChelsea\n_START_PARAGRAPH_\nPri Chelsea je sprva igral za mladinsko mo\xc5\xa1tvo in v rezervni postavi. V prvi postavi je prvi\xc4\x8d zaigral pri 18. letih, oktobra 1998. Njegova prva tekma je bila proti West Hamu, kjer je nekaj \xc4\x8dasa igral kot posojen igralec. Marca 2000 ga je klub za en mesec posodil klubu Nottingham City. Po vrnitvi v Chelsea je dobil dres s \xc5\xa1tevilko 26, ki ga nosi \xc5\xa1e danes._NEWLINE_V sezoni 2003/04 ga je ob odsotnosti Marcela Desailya trener Claudio Ranieri imenoval za kapetana ekipe. Naslednjo sezono, ko je mesto trenerja prevzel Jose Murinho in je Marcel zapustil klub, so ga soigralci izbrali za stalnega kapetana.\n_START_SECTION_\nReprezentanca\n_START_PARAGRAPH_\nZa angle\xc5\xa1ko reprezentanco je v 30 nastopih dosegel dva gola, po podaji Beckhama s kota proti Mad\xc5\xbearski. Za reprezentanco je debitiral Junija 2003 proti Srbiji in \xc4\x8crni gori. Na Evru 2004 je igral v prvi enajsterici in je ve\xc4\x8d kot dostojno zamenjal Ria Ferdinanda. Po SP 2006 mu je novi trener angle\xc5\xa1ke reprezentanca Steve McClaren dodelil kapetanski trak.\n_START_SECTION_\nDru\xc5\xbeinsko \xc5\xbeivljenje\n_START_PARAGRAPH_\nTerry \xc5\xbee 7 let \xc5\xbeivi s svojo zaro\xc4\x8denko Toni Poole, s katero je 18. maja 2006 dobil dvoj\xc4\x8dka Georgi Johna in Summer Rose. Terryev brat Paul je profesionalen nogometa\xc5\xa1, igra pa za Yeovil Town.'